As bestas

As bestas é un filme hispano-francés de 2022 dirixido por Rodrigo Sorogoyen. Está protagonizado por Denis Ménochet, Marina Foïs, Luis Zahera e Diego Anido. Está ambientado en Galicia e foi rodado en galego, francés e castelán. Inspirado nos feitos reais que lles ocorreron a unha parella neerlandesa en Santoalla, o filme conta a historia dunha parella francesa (Ménochet e Foïs) asentada no campo galego, e explora cuestións de xenofobia e a escalada na hostilidade entre veciños impulsada por un conflito por un proxecto de parques eólicos.

Estreouse internacionalmente na 75ª edición do Festival de Cannes o 26 de maio de 2022, e tamén se proxectou nos festivais de Donostia, Tokyo e Chicago. Estreouse nos cinemas de Francia o 20 de xullo de 2022 e nos de España o 11 de novembro de 2022.

As bestas conseguiu 17 nomeamentos na 37ª edición dos Premios Goya, e gañou en 9 categorías, incluíndo mellor filme, director, guión orixinal, actor (Ménochet) e actor secundario (Zahera).

 Sinopse 
Ambientado no rural de Galicia, o filme conta a historia dunha parella francesa que se instala nunha pequena aldea na procura de conectar coa natureza. Porén, a súa presenza esperta a hostilidade e a violencia dunha parella de veciños.

Baséase na historia real do matrimonio de Margot Pool e Martin Verfondern, chegados na década de 1990 á pequena aldea de Santoalla do Monte na comarca de Valdeorras, feitos que inspiraron o documental estadounidense Santoalla, de 2016.

 Personaxes 
miniatura|200px|Luis Zahera co Goya ao mellor actor secundario pola súa interpretación de Xan Anta.

 Denis Ménochet como Antoine DenisAs Bestas – Press kit by Le Pacte (in French)
 Marina Foïs como Olga Denis
 Luis Zahera como Xan Anta
 Diego Anido como Lorenzo Anta
 Marie Colomb como Marie Denis 
 Machi Salgado como Rafael
 Luísa Merelas como nai dos Anta
 José Manuel Fernández y Blanco como Pepiño
 Federico Pérez como Mariano
 Javier Varela como Xosé
 David Menéndez como Alfonso
 Xavier Estévez como o sarxento Espín
 Emile Duthu como Pierrot
 Gonzalo García como Breixo

 Produción 
O filme foi producido por Arcadia Motion Pictures, Caballo Films, Cronos Entertainment e Le Pacte, coa participación de RTVE, Movistar+, Canal+ e Cine+, o apoio de Eurimages e financiamento de ICAA. O guión foi escrito conxuntamente entre Isabel Peña e Sorogoyen. Entre o equipo de produción están moitos colaboradores habituais de Sorogoyen (como o compositor Olivier Arson, o director de fotografía Alex de Pablo e o editor de filmes Alberto del Campo).

Sorogoyen informou de que rodaría o filme "como un western". A rodaxe comezou o 16 de setembro de 2021 e rematou o 13 de decembro de 2021. As localizacións da rodaxe inclúen O Bierzo e a Galicia interior.

 Estrea 
As bestas estreouse no Festival Internacional de Cinema de Cannes o 26 de maio de 2022, proxectándose fóra de competición na sección Cannes Première. O filme estreouse nos cinemas franceses o 20 de xullo de 2022. Tamén se proxectou na 70ª edición do Festival Internacional de Cinema de Donostia en setembro de 2022, como parte da lista de filmes 'Pearls'. Tamén foi escollido na lista principal do 35º Festival Internacional de Cinema de Tokyo (para a súa estrea asiática). Dende abril de 2022, ten unha data provisional de estrea en cinemas en España fixada para o 11 de novembro de 2022.

 Acollida 
dereita|miniatura|Entrada para o filme As bestas en Cantones Cines da Coruña.
Wendy Ide de ScreenDaily considerou que o filme é "un suspense psicolóxico estupendo e unha peza de cinema melancólica e musculosa que aproveita ao máximo tanto o telón de fondo galego como o impoñente físico de Menochet e o seu némesis Xan, o notable Luis Zahera.

Manu Yáñez de Fotogramas valorou o filme con 3 de 5 estrelas, escribindo que Sorogoyen "mostra o seu talento para xerar situacións cargadas de hostilidade flagrante", valorando "a forma en que Sorogoyen xestiona o tempo de cada escena", sendo o mellor do filme, ao tempo que debuxa o "retrato grotesco dos habitantes do rural galego”, próximo á caricatura, como o peor da mesma.

Nunha reportaxe na Radio Galega fixéronse eco de críticas en redes sociais e xornais polo que cualificaron de "torva e inaceptable mirada sobre Galicia" e de presentar o país como diferente, mais non pola súa cultura "senón polo seu primitivismo brutal".

En agosto de 2022, os membros da Academia das Artes e as Ciencias Cinematográficas de España escolleu As bestas na súa preselección de tres filmes para a súa candidatura ao mellor filme internacional na 95ª edición dos Óscar xunto a Alcarràs e Cinco lobitos. O filme foi nomeado ademais a 17 premios Goya.

 Galardóns e nomeamentos 
 Ano Galardón Categoría Candidato(s) Resultado  2022  Festival Internacional de Cinema de Donostia Premio do Público Cidade de Donostia/San Sebastián ao Mellor Filme Europeo As bestas     Festival Internacional de Cinema de Chicago  Hugo de Ouro     Silver Hugo for Best Ensemble Performance  Denis Ménochet, Marina Foïs, Luis Zahera, Diego Anido e Marie Colomb     Festival Internacional de Cinema de Tokyo  Gran Premio  As bestas     Mellor director  Rodrigo Sorogoyen   Mellor actor  Denis Ménochet   Premios Forqué  Mellor filme  As bestas     Mellor actor  Denis Ménochet   2023  Premios Lumières  Mellor actor  Denis Ménochet     Mellor coprodución internacional   Premios Feroz  Mellor filme dramático  Ignasi Estapé, Sandra Tapia, Ibon Cormenzana, Eduardo Villanueva     Mellor director  Rodrigo Sorogoyen   Mellor guión  Rodrigo Sorogoyen, Isabel Peña   Mellor actriz  Marina Foïs   Mellor actor  Denis Ménochet   Mellor actor secundario  Diego Anido    Luis Zahera   Mellor banda sonora  Olivier Arson   Mellor trailer  Miguel Ángel Trudu   Mellor póster  Jordi Rins, Lucía Faraig   Premios Carmen  Mellor filme non andaluz     Premios CEC  Mellor filme     Mellor director  Rodrigo Sorogoyen   Mellor actor  Denis Ménochet   Mellor actriz  Marina Foïs   Mellor actor secundario  Luis Zahera   Diego Anido   Mellor actriz secundaria  Marie Colomb   Luisa Merelas   Mellor guión orixinal  Isabel Peña, Rodrigo Sorogoyen   Mellor fotografía  Alex de Pablo   Mellor montaxe  Alberto del Campo   Mellor música  Oliver Arson   Premios Goya  Mellor filme    Mellor dirección  Rodrigo Sorogoyen   Mellor guión orixinal  Isabel Peña, Rodrigo Sorogoyen   Mellor actor  Denis Ménochet   Melor actriz  Marina Foïs   Mellor actor secundario  Diego Anido   Luis Zahera   Mellor actriz secundaria  Marie Colomb    Mellor fotografía  Álex de Pablo   Mellor montaxe  Alberto del Campo   Mellor música orixinal  Olivier Arson   Mellor son  Aitor Berenguer, Fabiola Ordoyo, Yasmina Praderas   Mellor dirección artística  José Tirado    Mellor deseño de vestiario  Paola Torres   Mellor maquillaxe e peiteado  Irene Pedrosa, Jesús Gil   Mellores efectos especiais  Óscar Abades, Ana Rubio   Mellor dirección de produción  Carmen Sánchez de la Vega   Premios César  Mellor filme estranxeiro     Premios da Unión de Actores e Actrices  Mellor actriz  Marina Foïs  Pendente   Mellor actor  Denis Ménochet  Pendente Mellor actor secundario  Luis Zahera  Pendente Mellor actriz secundaria  Marie Colomb  Pendente Mellor actor novel  Diego Anido  PendentePremios PlatinoMellor actor secundarioLuis Zahera Mellor directorRodrigo Sorogoyen Mellor sonAitor Berenguer, Fabiola Ordoyo, Yasmina Praderas Mellor montaxeAlberto del Campo 

 Notas 

 Véxase tamén 

 Bibliografía 
 Ariane Allard, « Regarde les hommes se battre (et tomber) », Positif, 737-738, Institut Lumière/Actes Sud, París, xullo-agosto de 2022, páx. 124, 0048-4911.
 Propos de Rodrigo Sorogoyen recueillis par Yves Alion, « A propos de As Bestas », L'Avant-scène Cinéma, 694, Alice Edition, París, xuño de 2022, páx. 174-179, 0045-1150
 Outros artigos 
 Lista de filmes en galego con maior recadación

Categoría:Filmes de 2022
Categoría:Filmes en lingua galega
Categoría:Filmes en lingua francesa
Categoría:Filmes en lingua castelá
Categoría:Filmes de Galicia
Categoría:Filmes de Francia
Categoría:Filmes dirixidos por Rodrigo Sorogoyen
Categoría:Filmes ambientados en Galicia
Categoría:Filmes ambientados en España